PALVEKOOL
6. Meie Isa palve saladus
Teretulemast tänasesse palvekooli.
Tänane teema on Meie Isa palve.
Süüvime täna selle palve saladusse.
Alustame, nagu alati, Jumala nimest.
Seekordne nimi on El Elion.
Issand, Kõigekõrgem Jumal.
Jumal, kes on üle kõigi võimude ja deemonite,
üle religioossete jõudude ning ebajumalate.
El Elion, Kõigekõrgem Jumal,
tahab end ilmutada sulle kui palvetajale ja usklikule.
Esimest korda kohtume nimega El Elion 1. Moosese 14:18:
"Ja Melkisedek, Saalemi kuningas, tõi leiba ja veini,
sest tema oli kõige kõrgema Jumala (El Elion) preester."
Uue Testamendi järgi oleme ka meie Tema ees preestriteenistuses.
Seetõttu teenime ka meie Tema, El Elioni, Kõrgeima Jumala ees.
Kui seda teeme, saame näha ka asju muutumas.
El Elioni tõlgitakse tavaliselt kui Kõigekõrgem Jumal.
Vahel nimetatakse Teda ka
ainult nimega El, mis viitab atribuudile, näitele, ülimale.
Neid näiteid on Piiblis palju.
Psalm 7:18: "Ma tänan Issandat ta õigluse eest
ja laulan kiitust Issanda, Kõigekõrgema nimele (El Elion)."
Näeme, kuidas Ta end seal ilmutab.
Jumal on suur ja võimas.
Isa, palun et El Elion ilmutaks end täna igale vaatajale.
Tänan, et oled üle kõigi võimude, nii nagu see kotkas. Aamen.
Meie Isa palve saladus.
See on palve, mida Jeesus õpetas oma jüngritele,
kes olid Teda järginud ja näinud väge, mis tervendas ja vabastas kõiki.
Jüngrid hakkasid mõtlema, mis küll andis Talle sellise väe.
Nad mõistsid, et see oli Tema palveelu.
Seepärast palusid jüngrid, et Ta neid õpetaks.
Jeesus rääkis neile Matteuse 6:9-14:
"Teie palvetage siis nõnda: Meie Isa, kes sa oled taevas!
Pühitsetud olgu sinu nimi!
Sinu riik tulgu,
sinu tahtmine sündigu nagu taevas, nõnda ka maa peal!"
Järgneb palve meie endi vajaduste, igapäevase leiva,
pattude andestamise ning muu eest.
Tahan praegu uurida Meie Isa palve esimest osa.
"Meie Isa, kes sa oled taevas."
Sellel võib peatuda kaua.
Täna Teda, et Ta on su Isa taevas.
Ma ei tea, kuidas sul on suhted oma füüsilise isaga maa peal.
See võib äratada sinus kõikvõimalikke tundeid.
Kui oled tulnud Jeesuse ja Jumal Isa juurde,
näed sa õiget isakuju ning tuled hea Isa juurde,
kes armastab sind ja kellel on sinuga head plaanid.
Võid paluda: "Ma tänan Sind, et võin Sind kiita kui mu päris Isa.
Abba Isa, ma kuulun Sulle. Ma pole üksi vaid koos Sinuga."
Järgmiseks: "Pühitsetud olgu sinu nimi!"
Näeme Pühakirjas, kuidas näiteks Taavet palvetab:
"Ma tahan austada Su nime!"
Nimede kohal on heebreakeelsed nimed,
näiteks Jehoova Roi, Isand, minu Karjane.
Tänad, et Ta on su Karjane ja sul pole millestki puudust.
Minu elu muutus täielikult, kui hakkasin järgima Meie Isa palvet.
Mitte nagu papagoi vaid mõistes,
et Ta nime pühitsemine tähendab, et õpin tundma, kes Ta on.
Jehoova Rapha - Issand, minu Ravija.
Tema tahab kõik su elualad taastada ja õigeks seada.
Ta tahab tulla kui Jehoova Nissi - Issand, sinu Võidulipp.
Tema tõstab üles võidulipu.
Usun, et põhjamaade kristlastele
on just Jehoova Nissi Jumala võtmenimi.
Tõstad käed nagu Mooses mäel, kui Joosua võitles võitles orus
ning Aaron ja Huur aitasid tal käsi ülal hoida.
Usun, et see räägib Tema kummardamisest ja austamisest.
Teame ka, et Jeesus oli võitud rõõmuõliga enam kui Ta kaaslased,
sest Ta veetis aega palves.
Nii võid uurida eri Jumala nimesid.
Olemas on raamat Jumala 365 nimest, kus iga päeva palveks on üks nimi.
Järgmiseks, "Sinu riik tulgu",
õigsuse, rahu ja rõõmuga Pühas Vaimus.
Kui oled need kolm esimest osa läbi palvetanud,
on sul ka vägi, et palvetada oma isiklike asjade eest.
Alustame tihti oma vajadustest, kuid ehita esiteks Tema riiki,
siis ehitab Tema kõik, mis sul vaja.
Kui otsid kõigepealt Teda, annab Tema seejärel kõik muu.
Rääkisin sissejuhatuses tänust ja ülistusest.
See on Talle lähenemise võti.
Isa nime pühitsemine toob Tema ligiolu.
Jumal Isa ligiolu tuleb Püha Vaimu kaudu sinu ellu,
kui hakkad Ta nime pühitsema.
Psalm 100:4 räägib Tema ees hõiskamisest ja ülistamisest.
Kui palvetad Isa poole, avad Talle oma südame, mis täis ülistust.
Palvetad kogu väljendusrikkusega.
Isegi tantsides ja Tema ees hõisates,
südamega, mis igatseb tulla Tema ligidale.
Psalm 63:2-3 ütleb Taavet juubeldades Tema ees:
"Jumal, sina oled mu Jumal, sind ma otsin vara.
Sinu järele januneb mu hing, sind ihaldab mu ihu
nagu kuival ja põuasel maal, kus pole vett.
Nõnda ma vaatasin sind pühamus.."
Näeme, kuidas ka Tema otsis Jumalat ja õppis tundma Tema nime.
Näeme ka, mis on Isale tähtsaim: "Sinu riik tulgu!"
Kui hakkad palvetama selle eest, mis Isale tähtsaim,
hakkavad asjad juhtuma.
Roomlastele 14:17 ütleb: "Jumala riik ei ole ju söömine
ega joomine, vaid õigus ja rahu ja rõõm Pühas Vaimus.
Esikohal on ka Isa tahe: "Sinu tahtmine sündigu!"
Kui sead esikohale selle, mis Isa südames,
täidab Ta ka sinu vajadused.
Näeme ka Isa hoolitsust.
Kui sead Tema huvid esikohale, võid seejärel esitada oma vajadused:
"Meie igapäevast leiba anna meile tänapäev!"
Luuka 11:11 ütleb: "Aga missugune isa teie seast,
kellelt poeg palub kala, annaks talle kala asemel mao?"
Ei! Isa annab leiba neile, kes seda Temalt paluvad.
Näeme ka Isa andestust: "Ja anna meile andeks meie võlad."
Andestuse palumine on väga tähtis.
Meie Isa palve on igapäevane palve.
Parandame meelt, andestame teistele
ja palume andeks, mis me ise oleme valesti teinud.
Näeme ka Isa kaitset: "Ja ära saada meid kiusatusse."
Isa tahab sind kaitsta.
Ta tahab tulla kui hea Isa: "..päästa meid ära kurjast."
"Päästa meid ära kurjast, sulge saatanale uks!"
Viimaseks näeme Isa partnerlust:
"Sest sinu päralt on riik ja vägi ja au igavesti."
See on jumalik partnerlus.
Lõpeta palve, kiites elavat Jumalat.
Tõsta kõrgeks Ta nimi ning austa Teda.
Meie Isa tahab tulla ja end sulle ilmutada kui sinu Isa,
kui otsid teda Meie Isa palves.
Isa ligiolu tuleb, kui pühitsed Ta nime.
Tema ligiolu tuleb,
kui nimetad Tema nime palves ja ülistuses.
Isa prioriteet on: "Sinu riik tulgu."
Kui palvetad läbi kolm esimest osa, saad uue jõu ka ülejäänud palveks.
Isa hoolitsus: "Meie igapäevast leiba anna meile tänapäev!"
Mitte ainult leiba vaid kõike, mida me vajame.
Isa annab andeks: "Andesta meile!"
Tema kaitseb: "Ära saada meid kiusatusse!"
Lõpuks Isa partnerlus:
"Sinu päralt on riik ja vägi ja au igavesti."
Isa tahab meile avada Meie Isa palve saladused,
mida Jeesus meile õpetas.
Palveta ka sina juba täna selle palve alusel.
Sinu tänane ülesanne on otsida oma Isa tahet esimesena,
austada Teda ja paluda hommikuti Meie Isa palvet.
Seejärel austa Ta nime, et seda pühitseda.
Räägi Tema nime ja sa näed,
kuidas Tema riik hakkab tulema sinu südamesse.
Tahan, et hakkaksid märkama Tema ligiolu enda ümber.
Lõpuks, El Elion, Kõigekõrgem Jumal.
Tänan, et ilmutad end
igaühele, kes vaatab, igale noorele ja vanale.
El Elion, Kõigekõrgem, ilmuta end täna!
Luba meil end tundma õppida, et Sina oled üle iga võimu,
ja meie ei ole all vaid oleme koos Sinuga, El Elion.
Täname Sind. Aamen.
Usume, et need palvekooli saated ehitavad sinus usku.
Usume ka, et need tugevdavad põhjamaade kristlasi,
kuna õpetame Jumala Sõna ja julgustame Jumala rahvast
pöörduma tagasi allikale, mille vesi on puhas ja annab elu.
Sinulgi on võimalus anda.
Malaki kiri räägib nii kümnisest kui ohvriandidest,
et rohutirtsud kaoksid, kui me Teda otsime.
Ole kaasas ja õnnista annetusega Taevas TV7 tööd,
et me saaksime nende palvesaadetega jätkata.
Jumal õnnistagu sind!
Tõlge: Riina Aasa